**Noah Paul Welch** (s. 26. elokuuta 1982 Brighton, Massachusetts, Yhdysvallat) on yhdysvaltalainen jääkiekkopuolustaja, joka pelaa SHL-joukkue Växjö Lakers HC:ssä. Hän on pelannut urallaan myös 75 NHL-ottelua tehopistein 4+5=9 ja keräten 58 jäähyminuuttia. Elite Prospects -sivuston Erik K. Piri kertoo vuonna 2011 isokokoisen Welchin olevan pelityyliltään kahden suunnan puolustaja, joka on omassa päässä rauhallinen. Piri mainitsee hänet myös sulavaksi luistelijaksi ja hyväksi laukojaksi. Welch osaa pelata myös varsin fyysisesti ja aggressiivisesti.

Ura
---

### Seuraura

Welch kävi lukion St. Sebastian's Schoolissa. Pittsburgh Penguins varasi hänet toisella kierroksella 54. pelaajana NHL:n varaustilaisuudessa 2001. Tämän jälkeen Welch kävi vuodet 2001–2005 Harvardin yliopistoa. Hän voitti ECAC:n mestaruuden vuosina 2002 ja 2004. Welch valittiin ensimmäisen yliopistokautensa 2001–2002 päätteeksi tulokkaiden tähdistökentälliseen sekä ECAC:n toiseen tähdistökentälliseen, kuten myös vuonna 2003. Viimeisellä yliopistokaudellaan 2004–2005 hän toimi Harvardin kapteenina ja valittiin kauden päätteeksi ECAC:n ensimmäiseen tähdistökentälliseen.

Kaudeksi 2005–2006 Welch siirtyi hänet varanneen Pittsburgh Penguinsin organisaatioon. Hän pelasi kauden suurimmaksi osaksi Wilkes-Barre/Scranton Penguinsissa, AHL:ssä, jonka eniten maaleja sekä pisteitä Chris Kelleherin kanssa tehnyt puolustaja Welch oli tehoilla 9+20=29. Hän pelasi kauden aikana myös AHL:n tähdistöottelussa. NHL:n puolella Welch pelasi viisi ottelua tehoin 1+3=4. Hän teki NHL-debyyttinsä 24. maaliskuuta 2006 New York Islandersia vastaan. Welch sai ottelussa jääaikaa 13.45 minuuttia ja keräsi siinä myös yhden syöttöpisteen. Seuraavassa ottelussa 27. maaliskuuta 2006 Montréal Canadiensia vastaan hän teki oman maalin, mutta Welch onnistui myös itse tekemään NHL-uransa avausmaalin kolmannessa erässä. Hän sai ottelussa myös yhden syöttöpisteen ja keräsi lopulta omasta maalistaan huolimatta teholukeman +2.

Kaudella 2006–2007 Welch pelasi Penguinsissa 22 NHL-ottelua tehoin 1+1=2. Helmikuussa 2007 hänet kaupattiin Florida Panthersiin vaihdossa Gary Robertsiin. Myös loppukausi Panthersin organisaatiossa kului lähinnä farmin puolella ja pelejä NHL:ssä kertyi kaksi, joissa syntyi yksi maali. Welch aloitti kauden 2007–2008 joukkueen NHL-kokoonpanossa, mutta se jäi vain neljän ottelun mittaiseksi, kun hän loukkasi olkapäänsä 16. lokakuuta 2007 vieraissa Montréal Canadiensia vastaan. Kaudella 2008–2009 Welch pelasi Panthersissa 23 NHL-ottelua tehoin 1+1=2, kunnes hänet ja kesän 2009 kolmannen kierroksen varausvuoro kaupattiin maaliskuussa 2009 Tampa Bay Lightningiin vaihdossa Steve Emingeriin. Welch pelasi loppukauden Lightningissa ilman farmikomennuksia ja esiintyi 17 runkosarjaottelussa jääden ilman tehopisteitä.

Heinäkuussa 2009 Welch teki vapaana agenttina yksivuotisen sopimuksen Atlanta Thrashersin kanssa. Hän pelasi kuitenkin koko kauden 2009–2010 farmijoukkue Chicago Wolvesissa, jossa runkosarja jäi vain 37 ottelun mittaiseksi polvivamman takia. Welch teki kesäkuussa 2010 vuoden mittaisen jatkosopimuksen Thrashersin kanssa, mutta myös kausi 2010–2011 kului pääosin Wolvesissa. Hän pelasi kauden aikana kaksi NHL-ottelua.

Welch siirtyi kaudeksi 2011–2012 yksivuotisella sopimuksella Elitserien-joukkue HV71:een. Hän sijoittui 85 minuutillaan jäähypörssissä kuudenneksi. Kaudeksi 2012–2013 Welch siirtyi vuoden mittaisella sopimuksella Växjö Lakers HC:hen. Hän nousi joukkueen varakapteeniksi ja oli Växjön tehokkain puolustaja tehoilla 8+9=17. Tammikuussa 2013 Welch teki kaksivuotisen jatkosopimuksen joukkueen kanssa.

Kaudella 2014–2015 Welch sijoittui tehoilla 5+23=28 SHL:n puolustajien pistepörssissä kahdeksanneksi. Hän voitti myös liigan jäähypörssin 100 minuutillaan, kuten myös kevään 2015 pudotuspeleissä 53 minuutillaan. Welch voitti kauden päätteeksi Ruotsin-mestaruuden ja hänet palkittiin pudotuspelien arvokkaimpana pelaajana Stefan Liv Memorial Trophylla. Kaudeksi 2015–2016 Welch siirtyi kaksivuotisella sopimuksella MODO Hockeyn riveihin. Hänet nimettiin joukkueen kapteeniksi. Welch oli MODO:n tehokkain puolustaja tehoilla 3+13=16. Heikon kauden pelanneesta joukkueesta kukaan yli puolet runkosarjasta pelanneista ei yltänyt tehotilastossa plussalle, joten Welchin teholukema -1 riitti MODO:n sisäisen tehotilaston Victor Olofssonin kanssa jaettuun kärkisijaan. Hänellä oli myös koko SHL:n suurin keskimääräinen jääaikaa (24.52). MODO putosi kauden päätteeksi HockeyAllsvenskaniin.

Welch ei jatkanut MODO:ssa enää toista sopimuskauttaan Allsvenskanissa, vaan hän siirtyi kaudeksi 2016–2017 vuoden mittaisella sopimuksella Malmö Redhawksin riveihin. Syyskuussa 2017 Welch palasi loppukauden 2017–2018 kattavalla sopimuksella Växjö Lakers HC:hen.

### Maajoukkueura

Welch edusti Yhdysvaltoja Pyeongchangin olympiakisoissa 2018, jolloin hän toimi joukkueen varakapteenina. Welch pelasi myös Deutschland Cupissa vuonna 2017.

Welch edusti Yhdysvaltoja myös alle 20-vuotiaiden MM-kilpailuissa vuonna 2002, mutta hän ei saanut kuitenkaan yhtään ottelua turnauksessa tililleen.

Muuta
-----

Welchilla on vaimo Alissa, jonka kanssa hän meni naimisiin kesällä 2011. Parilla on kaksi lasta. Alissa on NHL-joukkue Boston Bruinsin puolustaja Paul Postman sisko. Heidän pikkusiskonsa Sharlene on naimisissa Welchin kanssa Växjö Lakers HC:ssä ja Malmö Redhawksissa pelanneen, NHL:ssäkin esiintyneen Rhett Rakhshanin kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Eastern-Mass Senators | MBAHL | 4 | 0 | 3 | 3 | 6 | - | - | - | - | - |
|  | St. Sebastian's Arrows | USHS | 26 | 4 | 11 | 15 | 35 | - | - | - | - | - |
| 2000–2001 | St. Sebastian's Arrows | USHS | 30 | 11 | 20 | 31 | 37 | - | - | - | - | - |
| 2001–2002 | Harvard Univ. | ECAC | 27 | 5 | 6 | 11 | 56 | - | - | - | - | - | Kakkostähdistö |
| 2002–2003 | Harvard Univ. | ECAC | 34 | 6 | 22 | 28 | 70 | - | - | - | - | - | Kakkostähdistö |
| 2003–2004 | Harvard Univ. | ECAC | 34 | 6 | 13 | 19 | 58 | - | - | - | - | - |
| 2004–2005 | Harvard Univ. | ECAC | 34 | 6 | 12 | 18 | 86 | - | - | - | - | - | Ykköstähdistö |
| 2005–2006 | Pittsburgh Penguins | NHL | 5 | 1 | 3 | 4 | 2 | - | - | - | - | - |
|  | Wilkes-Barre/Scranton Penguins | AHL | 77 | 9 | 20 | 29 | 99 | 11 | 1 | 0 | 1 | 18 |
| 2006–2007 | Pittsburgh Penguins | NHL | 22 | 1 | 1 | 2 | 22 | - | - | - | - | - |
|  | Wilkes-Barre/Scranton Penguins | AHL | 27 | 5 | 16 | 21 | 24 | - | - | - | - | - |
|  | Florida Panthers | NHL | 2 | 1 | 0 | 1 | 2 | - | - | - | - | - |
|  | Rochester Americans | AHL | 11 | 2 | 4 | 6 | 21 | 6 | 0 | 2 | 2 | 12 |
| 2007–2008 | Florida Panthers | NHL | 4 | 0 | 0 | 0 | 7 | - | - | - | - | - |
| 2008–2009 | Florida Panthers | NHL | 23 | 1 | 1 | 2 | 11 | - | - | - | - | - |
|  | Rochester Americans | AHL | 7 | 0 | 3 | 3 | 10 | - | - | - | - | - |
|  | Tampa Bay Lightning | NHL | 17 | 0 | 0 | 0 | 14 | - | - | - | - | - |
| 2009–2010 | Chicago Wolves | AHL | 37 | 1 | 4 | 5 | 33 | 14 | 0 | 2 | 2 | 10 |
| 2010–2011 | Atlanta Thrashers | NHL | 2 | 0 | 0 | 0 | 0 | - | - | - | - | - |
|  | Chicago Wolves | AHL | 50 | 2 | 11 | 13 | 65 | - | - | - | - | - |
| 2011–2012 | HV71 | Elitserien | 51 | 4 | 6 | 10 | 85 | 6 | 1 | 1 | 2 | 0 |
| 2012–2013 | Växjö Lakers HC | Elitserien | 43 | 8 | 9 | 17 | 56 | - | - | - | - | - |
| 2013–2014 | Växjö Lakers HC | SHL | 43 | 2 | 17 | 19 | 82 | 12 | 2 | 2 | 4 | 10 |
| 2014–2015 | Växjö Lakers HC | SHL | 52 | 5 | 23 | 28 | 100 | 17 | 2 | 4 | 6 | 53 | Le Mat-pokalen |
| 2015–2016 | MODO Hockey | SHL | 32 | 3 | 13 | 16 | 56 | - | - | - | - | - |
| 2016–2017 | Malmö Redhawks | SHL | 51 | 2 | 9 | 11 | 79 | 13 | 1 | 1 | 2 | 18 |
| 2017–2018 | Växjö Lakers HC | SHL | 26 | 4 | 5 | 9 | 63 | 3 | 0 | 0 | 0 | 0 | Le Mat-pokalen |  |  |  |  |  | OK | 5 | 0 | 0 | 0 | 4 |
| 5 kautta | yhteensä | NHL | 75 | 4 | 5 | 9 | 58 | - | - | - | - | - |
| 7 kautta | yhteensä | Elitserien/SHL | 298 | 28 | 82 | 110 | 521 | 51 | 6 | 8 | 14 | 81 |
| 5 kautta | yhteensä | AHL | 209 | 19 | 58 | 77 | 252 | 31 | 1 | 4 | 5 | 40 |

Lähteet
-------

* Noah Welch The Internet Hockey Databasessa (englanniksi)
* Noah Welch Legends of Hockey -sivustolla (englanniksi)
* Noah Welch *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Noah Welch Legends of Hockey -sivustolla (englanniksi)
2. 1 2 3 4 5 6  Noah Welch *Elite Prospects*. Everysport Media Group AB.  (englanniksi)
3. ↑  Vierasjoukkueet vahvoilla, vain Dallas kotivoittoon *Jatkoaika.com*.  27.3.2006. Jatkoaika r.y. Viitattu 22.9.2011.
4. ↑  Noah Welch 2005-06 Game Log *Hockey-Reference.com*. Sports Reference LLC. Viitattu 31.12.2016. (englanniksi)
5. ↑  NHL:n siirtorumban satoa: Olli Jokinen Calgaryyn, Nokelainen ja Kontiola Anaheimiin *Jatkoaika.com*.  5.3.2006. Jatkoaika r.y. Viitattu 22.9.2011.
6. ↑  Biggane, Bryan: Bouwmeester to remain with Panthers for now *palmbeachpost.com*.  4.3.2009. Cox Enterprises, Inc. Viitattu 22.9.2011. (englanniksi)
7. ↑  Pettersson, Robert: HV värvar från NHL *Hockeysverige.se*.  1.7.2011. NewsMe. Viitattu 22.9.2011. (ruotsiksi)
8. ↑  Wengel, Daniel: Storväxt amerikansk back klar för HV71 *hv71.se*.  1.7.2011. HV71 Elitshockey AB.  Arkistoitu 19.7.2011. Viitattu 22.9.2011. (ruotsiksi)
9. ↑  Pettersson, Robert: Welch byter HV mot Växjö *Hockeysverige.se*.  3.5.2012. NewsMe. Viitattu 14.6.2012. (ruotsiksi)
10. ↑  Gustavsson, Jonas: Noah Welch har skrivit på *vaxjolakers.se*.  3.5.2012. Växjö Lakers Idrott AB. Viitattu 14.6.2012. (ruotsiksi)
11. ↑  Eriksson, Frank: En av ligans bästa backar klar för MODO Hockey *modohockey.se*.  17.6.2015. MODO Elithockey AB. Viitattu 31.12.2015. (ruotsiksi)
12. ↑  Winnberg, Christian: Stefan Liv Memorial Trophy-vinnare klar för Malmö Redhawks *malmoredhawks.com*.  25.4.2016. Malmö Redhawks Ishockey AB. Viitattu 31.12.2016. (ruotsiksi)
13. ↑  Gustavsson, Jonas: Backgiganten Noah Welch är tillbaka *vaxjolakers.se*.  26.9.2017. Växjö Lakers Idrott AB. Viitattu 11.1.2018. (ruotsiksi)
14. ↑  Hurmerinta, Eero: Brian Gionta kipparina - Yhdysvallat julkisti olympiajoukkueensa  1.1.2018. Jatkoaika.com. Viitattu 11.1.2018.
15. ↑  2002 USA World Junior roster *USCHO.com*.  5.12.2001. U.S. College Hockey Online. Viitattu 3.5.2015. (englanniksi)
16. ↑  Jönsson, Kent: Ingen ängel – men Welch har Bibeln som guide *sydsvenskan.se*.  2.9.2016. Tidnings AB Marieberg. Viitattu 31.12.2015. (ruotsiksi)